
ΠΕΡΙ ΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση έγκριση και προκήρυξη διενέργειας ερευνών 

Ζωικού και Φυτικού Κεφαλαίου, έτους 1998. 1 

Έγκριση και προκήρυξη διενέργειας της έρευνας των 

εργατικών ατυχημάτων. 2 

Τροποποίηση της αριθμ. 2045820/7276/0022/97 κοι¬ 
νής απόφασης Υπουργών Οικονομικών και Εθνικής 
Παιδείας και Θρησκευμάτων (ΦΕΚ 538 Β/97). 3 


Πραγματοποίηση β' φάσης Ταχύρρυθμων Υποχρεωτι¬ 
κών Επιμορφωτικών Προγραμμάτων που αφορούν 
την υποδοχή και την υποστήριξη εκπαιδευτικών αλ¬ 
λαγών και απευθύνονται στους εκπαιδευτικούς της 


Δ/θμιας Εκπ/σης που υπηρετούν. 4 

Πραγματοποίηση σεμιναρίων ενημέρωσης και εργα¬ 
σίας των εκπαιδευτικών με θέμα την αναβάθμιση 

του Λυκείου. 5 

Τροποποίηση της Ζ/7989/16.5,97 αποφάσεως του 
Υπουργού Εθνικής Παιδείας και Θρησκευμάτων 

«Ανασυγκρότηση Επιτροπής Ισοτιμιών (Ε.Ι.). 6 

Επαύξηση ποσού Πάγιας Προκαταβολής στα Ι.Ε.Κ. και 
προσθήκη νέου Κ.Α.Ε. 7 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 5982/Γ-106 (1) 

Ανάθεση έγκριση και προκήρυξη διενέργειας ερευνών 
Ζωικού και Φυτικού Κεφαλαίου, έτους 1998. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη; 

1. Τις διατάξεις; 

α. Του Ν.Δ. 3627/56 «περί οργανώσεως της ΕΣΥΕ» και 
των Π .Δ. 1143/80 «Περί οργανισμού της ΕΣΥΕ» και 532/91 
«περί οργανισμού της Γ.Γ. ΕΣΥΕ». 

β. Του Ν. 1558/85 «Περί Κυβερνήσεως και Κυβερνη¬ 
τικών Οργάνων», του άρθρου 27 του Ν 2081/92 και του 
άρθρου 1 του Ν. 2469/1997. 
γ. Του άρθρου 9 του Ν. 2392/96 «Πρόσβασητης Γενικής 


Γραμματείας Εθνικής Στατιστικής Υπηρεσίας της 
Ελλάδος (Γ,Γ. ΕΣΥΕ) σε διοικητικές πηγές και διοικητικά 
αρχεία. Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ». 

δ. Του άρθρου 22 του Ν. 2362/95 «Περί Δημοσίου 
Λογιστικού Ελέγχου των δαπανών του Κράτους και άλλες 
διατάξεις». 

ε. Την απόφαση αριθ. 1107147/1239/006Α74.10.96 του 
Υπουργού Οικονομικών με θέμα; «Ανάθεση αρμοδιοτή¬ 
των του Υπουργού Οικονομικών στους Υφυπουργούς 
Οικονομικών». 

στ. Την αρ, ΔΙΔΚ/Φ. 1/20199/97 κοινή απόφαση του 
Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης, για την ανάθεση 
αρμοδιοτήτων. 

2. α. Την Οδηγία 93/23/ΕΟΚ του Συμβουλίου της 1ης 
Ιουνίου 1993 σχετικά με τη διεξαγωγή στατιστικών ερευ¬ 
νών στον τομέα της παραγωγής χοίρων (Ε- 149/21.6.93). 

β. Την Οδηγία 93/24/ΕΟΚ του Συμβουλίου της 1ης 
Ιουνίου 1993 σχετικά με τη διεξαγωγή στατιστικών ερευ¬ 
νών στον τομέα της παραγωγής βοοειδών (Ε - 
149/21.6.93). 

γ. Την Οδηγία 93/25/ΕΟΚ του Συμβουλίου της 1ης 
Ιουνίου 1993 για τη διεξαγωγή στατιστικών ερευνών στα 
κράτη μέλη στον τομέα της παραγωγής αιγοπροβάτων (Ε 
-149/21.6.93). 

δ. Τον Κανονισμό (ΕΟΚ) αριθ. 837/90 του Συμβουλίου 
της 26ης Μαρτίου 1990 για τα στατιστικά στοιχεία που 
πρέπει να παρέχουν τα κράτη μέλη σχετικά με την παρα¬ 
γωγή σιτηρών (Ε - 88/3.4.90). 

ε. Τον Κανονισμό (ΕΟΚ) αριθ, 959/93 του Συμβουλίου 
της 5ης Απριλίου 1993 σχετικά με τις στατιστικές πληρο¬ 
φορίες που πρέπει να παρέχονται από τα κράτη μέλη σχε¬ 
τικά με άλλα φυτικά προϊόντα εκτός από τα σιτηρά (Ε - 
98/24.4.93). 

στ. Τον Κανονισμό (ΕΟΚ) αριθ. 357/79 του Συμβουλίου 
της 5ης Φεβρουάριου 1979περίτων στατιστικών ερευνών 
«περί των αμπελουργικών εκτάσεων» (Ν - 54/5.3.79) και 
την τροποποίηση αυτού με τον Κανονισμό (ΕΟΚ) αριθ. 
3719/81 του Συμβουλίου της 21ης Δεκεμβρίου 1981 (Ε - 
373/29,12.81). 

ζ. Την Οδηγία 76/625/ΕΟΚ του Συμβουλίου της 20ης 
Ιουλίου 1976 περί των στατιστικών ερευνών που θα διε- 
νεργηθούν από τα κράτη μέλη για τον προσδιορισμό του 
δυναμικού παραγωγής των δενδρώνων ορισμένων ειδών 
οπωροφόρων δένδρων (Ν - 218/11.8.76) και τις τροποποι¬ 
ήσεις αυτής με την Οδηγία 81 /1015/ΕΟΚτου Συμβουλίου 
της 15ης Δεκεμβρίου 1981 (Ι_ - 367/23.12.81) και την 
Οδηγία 86/652/ΕΟΚ του Συμβουλίου της 18ης 
Δεκεμβρίου 1986 (1-382/31.12.86). 

3. Την Απόφαση 85/360/ΕΟΚ του Συμβουλίου της 16ης 
Ιουλίου 1985 σχετικά με την αναδιάρθρωση του συστήμα¬ 
τος γεωργικών στατιστικών ερευνών στην Ελλάδα (1_- 
191/23.7.85), όπως αυτή τροποποιήθηκε με τις Αποφάσεις 
με αριθ. 90/386/ΕΟΚ (Ι_ - 190/21.7.90) και 92/582, ΕΟΚ (1_ - 
394/31.12.92). 

4. Το γεγονός ότι από τις διατάξεις αυτής της απόφα¬ 
σης προκαλείται εφάπαξ δαπάνη σε βάρος του τακτικού 
προϋπολογισμού της Γ.Γ. ΕΣΥΕ, ύψους εκατόν πενήντα ε¬ 
κατομμυρίων (150.000.000) δρχ. για το οικονομικό έτος 
1998, η οποία θα βαρύνει τις πιστώσεις του προϋπολογι¬ 
σμού εξόδων τηςΓ.Γ.ΕΣΥΕμεΚΑΕ5193« Κάθε είδο υ ς δα¬ 
πάνες για τη διεξαγωγή γεωργικών και κτηνοτροφικών ε¬ 
ρευνών απάτη Γ.Γ. ΕΣΥΕ» (ειδικός φορέας 13-610). 

5. Τη σχετική εισήγηση με αριθ. ΣΤ - 134/29.1.1998 του 
Τμήματος Στατιστικών Ζωικού και Φυτικού Κεφαλαίου της 
Δ/νσης Πρωτογενούς Τομέατης Γ.Γ. ΕΣΥΕ, αποφασίζουμε: 

1. Αναθέτουμε τη διενέργεια των ετησίων ερευνών επί 
του ζωικού και φυτικού κεφαλαίου στο Τμήμα Στατιστικών 
Ζωικού και Φυτικού Κεφαλαίου της Δ/νσης Πρωτογενούς 
Τομέατης Γ.Γ. ΕΣΥΕ. 

Οι έρευνες επί του ζωικού κεφαλαίου περιλαμβάνουν 
τις έρευνες χοίρων, βοοειδών, προβάτων και αιγών. 

Οι έρευνες επί του φυτικού κεφαλαίου περιλαμβάνουν 
τις έρευνες σιτηρών, λοιπών φυτικών καλλιεργειών εκτός 
σιτηρών, αμπελουργικών καλλιεργειών και δενδρώνων ο¬ 
πωροφόρων δένδρων. 

2. Εγκρίνουμε και προκηρύσσουμε τη διενέργεια των 
προαναφερομένων ερευνών από το Τμήμα Στατιστικών 
Ζωικού και Φυτικού Κεφαλαίου της Δ/νσης Πρωτογενούς 
Τομέατης Γ.Γ. ΕΣΥΕ εντός του έτους 1998. 

3. Σκοπός των ερευνών είναι: 

α. Η συγκέντρωση στοιχείων για την εξέλιξη του ζωικού 
κεφαλαίου (βοοειδή, χοίροι, πρόβατα και αίγες) και η ε¬ 
κτίμηση της συνολικής εγχώριας παραγωγής αυτού, βά¬ 
σει των αποτελεσμάτων των ερευνών. 

β. Η συγκέντρωση στοιχείων για τη συνολική γεωργική 
έκταση της Χώρας που καλλιεργείται με μηλιές, αχλαδιές, 
ροδακινιές, πορτοκαλιές, βερυκοκιές, λεμονιές, μικρό- 
καρπα εσπεριδοειδή και κερασιές, για την πυκνότητα φύ¬ 
τευσής τους, τον αριθμό και την ηλικία των δένδρων, την 
παραγωγή τους, τις καλλιεργούμενες ποικιλίες και τα λοι¬ 
πά χαρακτηριστικά των δενδρώνων αυτών. 

γ. Η συγκέντρωση στοιχείων για το δυναμικό παραγω¬ 
γής της αμπελουργικής εκτάσεως (η οποία καλλιεργείται 
για την παραγωγή σταφυλών ή οίνων), τη μέση απόδοση 
των εκτάσεων αυτών με κατανομή κατά κατηγορίες απο- 
δόσεως, καθώς και για τις ποικιλίες (επιτραπέζιες ή οινο- 
ποιήσιμες) και την ηλικία των αμπέλων. Επίσης, η εξακρί¬ 
βωση των μεταβολών που πραγματοποιήθηκαν στην καλ¬ 
λιεργούμενη έκταση οινοποιήσιμων ποικιλιών αμπέλου 
κατά την καλλιεργητική περίοδο 1997 - 98. 


δ. Η συγκέντρωση στοιχείων για την καλλιεργούμενη έ¬ 
κταση, τη μέση απόδοση και τη συγκομισθείσα παραγω¬ 
γή των σιτηρών και καθενός από τα άλλα φυτικά προϊό¬ 
ντα, όπως ξηρά όσπρια (κουκιά και λαθούρια, ξηρά φα¬ 
σόλια και άλλα ξηρά όσπρια), φυτά με ριζώματα ή 
κονδύλους (πατάτες και ζαχαρότευτλα), βιομηχανικά φυ¬ 
τά (βαμβάκι, καπνός, ηλίανθος και άλλα βιομηχανικά φυ¬ 
τά -αραχίδα, σόγια, κ.λπ.) σύνολο κτηνοτροφικών φυτών 
(σανό, χλωρό χόρτο, γρασίδια και βόσκηση), νωπά λαχα¬ 
νικά, άνθη και καλλωπιστικά φυτά, σποροκαλλιέργειες και 
γη σε αγρανάπαυση, 

4. Οι στατιστικές έρευνες επί των ζωικού και φυτικού κε¬ 
φαλαίου διενεργούνται κάθε έτος στα πλαίσα των παραλ¬ 
λήλων ερευνών των Χωρών - Μελών της Ε.Ε. με μεθόδους 
καιπρότυπαπου έχουν καθορισθεί από την Κοινότητα καιέ- 
χουνπροσαρμοστεί κατάλληλα στις εθνικές μας συνθήκες. 

Οι έρευνες είναι δειγματοληπτικές και σχεδιάζονται κα¬ 
τά τέτοιο τρόπο, ώστε να εξασφαλίζεται η αντικειμενικό¬ 
τητα και η αντιπροσωπευτικότητα των ερευνών αυτών, 
καθώς και ένα ικανοποιητικό επίπεδο αξιοπιστίας. 
Επίσης, τα παραγόμενα στατιστικά στοιχεία πρέπει να εί¬ 
ναι ακριβή και εναρμονισμένα, ώστε να επιτυγχάνεται η 
συγκρισιμότητα αυτών σε ευρωπαϊκό επίπεδο. 

Ως στατιστική μονάδα έρευνας ορίζεται η γεωργική εκ¬ 
μετάλλευση, εάν πρόκειται για τις έρευνες φυτικού κεφα¬ 
λαίου και η κτηνοτροφική εκμετάλλευση, εάν πρόκειται 
γιατις έρευνες ζωικού κεφαλαίου. 

Οιερευνώμενες μονάδες (εκμεταλλεύσεις) επιλέγονται 
από πλαίσια δειγματοληψίας, τα στοιχεία των οποίων 
προέρχονται από το μητρώο της Γενικής Απογραφής 
Γεωργίας - Κτηνοτροφίας έτους 1991, όπως αυτό προέ- 
κυψε από την ειδική έρευνα ενημέρωσης του μητρώου 
του έτους 1996. 

5. Οι έρευνες θα διενεργηθούν εντός του 1998 με διαφο¬ 
ρετική κατά περίπτωση, περίοδο αναφοράς των στοιχείων. 

• Οι έρευνες οπωροφόρων δένδρων και βοοειδών θα διε¬ 
νεργηθούν κατά το χρονικό διάστημα Μαΐου - Ιουνίου 1998. 

• Οι έρευνες σιτηρών, λοιπών φυτικών προϊόντων, α¬ 
μπελουργικών καλλιεργειών, χοίρων, αιγών και προβά¬ 
των θα διενεργηθούν κατά το χρονικό διάστημα 
Σεπτεμβρίου - Δεκεμβρίου 1998. 

Η διαβίβαση των αποτελεσμάτων στην Κοινότητα θα γίνει 
εντός των προθεσμιών που καθορίζονται από τις Οδηγίες 
και τους Κανονισμούς του Συμβουλίου της Ε.Ε., οι οποίες 
μνημονεύονται στο εδάφιο 2 του σκεπτικού της απόφασης. 

6. Τα όργανα που θα χρησιμοποιηθούν για την ενημέ¬ 
ρωση των καταλόγων - πλαισίων (μητρώων) των γεωργι¬ 
κών και κτηνοτροφικών εκμεταλλεύσεων, καθώς και τη 
συμπλήρωση των ερωτηματολογίων θα είναι: 

• Υπάλληλοι της Γ.Γ. ΕΣΥΕ, μόνιμοι και με σύμβαση Ι.Δ. 

• Υπάλληλοι άλλων Δημοσίων Υπηρεσιών, Ο.Τ.Α., 
Δημοσίων Επιχειρήσεων και Οργανισμών και 

• Ιδιώτες - συνεργάτες. 

Οι ανωτέρω υπάλληλοι θα εργασθούν και πέραν του κα¬ 
νονικού και του συνήθους υπερωριακού ωραρίου εργα¬ 
σίας των Δημοσίων Υπηρεσιών. 

7. Ο ορισμός των οργάνων της έρευνας ζωικού και φυ¬ 
τικού κεφαλαίου θα γίνει με απόφαση του Γενικού 
Γραμματέατης ΕΣΥΕ. 

8. Με νεότερη απόφαση των Υπουργών Εθνικής 

Οικονομίας και Οικονομικών θα γίνει ο καθορισμός της α¬ 
μοιβής εκείνων που θα απασχοληθούν στις έρευνες αυτές, 
Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 22 Απριλίου 1998 


ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


Σ. ΜΠΕΝΟΣ 


ΕΘΝΙΚΗΣ ΟΙΚΟΝΟΜΙΑΣ 

Γ ΠΑΠΑΝΤΩΝΙΟΥ 


ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΓΕΩΡΓΙΑΣ 

ΣΤ. ΤΖΟΥΜΑΚΑΣ 


- »- 

Αριθ. 5986/Γ-146 (2) 

Έγκριση και προκήρυξη διενέργειας της έρευνας των 
εργατικών ατυχημάτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ. ΕΣΥΕ». 

β. Του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27 του Ν. 2081/92 και του άρθρου 
1 του Ν. 2469/1997. 

γ. Του άρθρου 9 του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της 
Ελλάδος (Γ.Γ. ΕΣΥΕ) σε διοικητικές πηγές και διοικητικά 
αρχεία, Επιτροπή Στατιστικού Απορρήτου, ρύθμιση θε¬ 
μάτων διενέργειας απογραφών και στατιστικών εργα¬ 
σιών, καθώς και θεμάτων της Γ.Γ. ΕΣΥΕ». 

δ. Του άρθρου 22 του Ν. 2362/95 «περί Δημοσίου 
Λογιστικού Ελέγχου των δαπανών του Κράτους και άλλες 
διατάξεις». 

ε. Την απόφαση αριθ. 1107147/1239/006Α /4.10.96 του 
Υπουργού Οικονομικών με θέμα «Ανάθεση αρμοδιοτήτων 
του Υπουργού Οικονομικών στους Υφυπουργούς 
Οικονομικών». 

2. α. Το σχέδιο διαδικασιών και συστάσεων για τις 
Ευρωπαϊκές Στατιστικές των Εργατικών Ατυχημάτων της 
ΤβεΚ Ρογοθ Ε5Ανν (ΕυΓορβδπ δίαΐίεΐίσδ οπ Ασσίάβπΐβ 3ί 
νΝ/οτΚ). 

β. Το Ψήφισμα του Συμβουλίου της 21.12.87 και την 
Ανακοίνωση της Επιτροπής 88 - Ο - 22 01 και 02 σχετικά με 
την ασφάλεια, την υγιεινή και την υγεία στο χώρο εργα¬ 
σίας. 

γ. Την Οδηγία του Συμβουλίου 89 391 ΕΟΚ/12.6.1989, 
σχετικά με την εφαρμογή μέτρων για την προώθηση της 
βελτίωσης της ασφάλειας και της υγείας των εργαζομέ¬ 
νων κατά την εργασία. 

3. Την κοινή απόφαση αριθ. 13053 Γ - 462/29.7.97 των 
Υπουργών Εθνικής Οικονομίας, Εργασίας και Κοινωνικών 
Ασφαλίσεων και Οικονομικών με θέμα «Ανάθεση, έγκριση 
και προκήρυξη διενέργειας της έρευνας των εργατικών 
ατυχημάτων» (ΦΕΚ 697/τ.Β/19.8.97). 

4. Το γεγονός ότι από τις διατάξεις της απόφασης προκα- 
λείταιδαπάνη, συνολικού ύψους 5.800.000 δρχ. γιατο οικο¬ 


νομικό έτος 1998, σε βάρος του τακτικού προϋπολογισμού 
της Γ.Γ. ΕΣΥΕ(ειδ. φορέας 13-610 ΚΑΕ 0711 και ΚΑΕ 5332), 
εκ των οποίων: 

• 1.800.000 δρχ. με ΚΑΕ 0711 και 

• 4.000,000 δρχ. με ΚΑΕ 5332. 

Η δαπάνη των 4.000.000 δρχ. θα καλυφθεί από το 
Επιχειρησιακό Πρόγραμμα «Κλεισθένης» για την ανα¬ 
διοργάνωση της Δημόσιας Διοίκησης, το οποίο χρηματο¬ 
δοτείται κατά 50% από τη ν Ε. Ε. 

5. Τη σχετική εισήγηση με αριθ. 2426/1-68/11.2.1998 του 
Τμήματος Υγείας, Πρόναιαςκαι Κοινωνικών Ασφαλίσεων της 
Δ/νσης Κοινωνικών Στατιστικών της Γ.Γ. ΕΣΥΕ, αποφασίζου¬ 
με: ; 

1. Εγκρίνουμε και προκηρύσσουμε τη διεξαγωγή της έ¬ 
ρευνας των εργατικών ατυχημάτων από το Τμήμα Υγείας, 
Πρόνοιας και Κοινωνικών Ασφαλίσεων της Δ/νσης 
Κοινωνικών Στατιστικών της Γ.Γ. ΕΣΥΕ σε συνεργασία με 
το Ίδρυμα Κοινωνικών Ασφαλίσεων (ΙΚΑ), κατά τη διάρ¬ 
κεια του έτους 1998. 

2. Σκοπός της έρευνας είναι η συλλογή στοιχείων σχετι¬ 
κών με: 

α. Τον αριθμό των εργατικών ατυχημάτων, τα οποία έ¬ 
χουν συμβεί σε εργαζόμενους, οι οποίοι είναι άμεσα α¬ 
σφαλισμένοι στο ΙΚΑ, κατά Νομό, κλάδο οικονομικής 
δραστηριότητας και επάγγελμα. 

β. Τα αίτια καιτις συνθήκες του ατυχήματος {χρόνος και 
τόπος του ατυχήματος, ενέργεια και υλικός παράγοντας 
που οδήγησε στο ατύχημα). 

γ. Τις συνέπειες του ατυχήματος (τραυματισμός ή θά¬ 
νατος, είδος τραυματισμού και μέρος του σώματος που υ- 
πέστητην κάκωση. 

3. Η έρευνα έχει τη μορφή διαρκούς καταγραφής των 
εργατικών ατυχημάτων και καλύπτει, αρχικά το σύνολο 
των μισθωτών της Χώρας, οι οποίοι είναι άμεσα ασφαλι¬ 
σμένοι στο ΙΚΑ. 

Τα στοιχεία συλλέγονται σε μηνιαία βάση και το δελτίο 
(Δήλωση Εργατικού Ατυχήματος), το οποίο είναι εναρμο¬ 
νισμένο με αντίστοιχο δελτίο της ΤβεΚ Ρογοθ για τις 
Ευρωπαϊκές στατιστικές εργατικών ατυχημάτων (Ε3ΑΪΛ/), 
συμπληρώνεται από τον παθόντα ή τον εργοδότη του ή 
άλλο άτομο για λογαριασμό του παθόντα, σε συνεργασία 
με τον αρμόδιο υπάλληλο του ΙΚΑ ή απευθείας από τον υ¬ 
πάλληλο του ΙΚΑ. 

Τα συμπληρώμενα δελτία συλλέγονται, με ευθύνη των 
υπαλλήλων του ΙΚΑ, στα κατά τόπους υποκαταστήματά 
τους και διαβιβάζονται στις Υπηρεσίες Στατιστικής των 
Νομών. 

Το πρωτότυπο δελτίο παραμένει στο ΙΚΑ και αντίγραφό 
του αποστέλλεται στις αντίστοιχες Υπηρεσίες 
Σταιτιστικής Νομών. 

4. Οι εργασίες πραγματοποιούνται κατά τα ακόλουθα 
στάδια: 

— συμπλήρωση και συγκέντρωση των δηλώσεων. 

-- έλεγχος και κωδικογράφηση των δηλώσεων, 

-- εισαγωγή δεδομένων, διορθώσεις μηχανογραφικών 
λαθών, πινακοποιήσεις των στοιχείων. 

Στο πρώτο στάδιο χρησιμοποιούνται υπάλληλοι του ΙΚΑ 
και της Γ.Γ, ΕΣΥΕ, ενώ στα επόμενα χρησιμοποιούνται μό¬ 
νον υπάλληλοι της Γ.Γ. ΕΣΥΕ. 

Οι εργασίες για την επεξεργασία των στοιχείων του 

1998 θα ολοκληρωθούν έως τις 30 Σεπτεμβρίου 1999, ο¬ 
πότε και θα γίνει η αποστολή αυτών στην ΕυΗ08ΤΑΤ. 

5. Τα όργανα που χρησιμοποιούνται, μετά από κατάλ¬ 
ληλη εκπαίδευση, για τη διενέργεια της έρευνας, είναι: 

- υπάλληλοι της Γ.Γ. ΕΣΥΕ μόνιμοι και με σύμβαση Ι.Δ., 
οι οποίοι εργάζονται εντός του κανονικού ωραρίου των 
Δημοσίων Υπηρεσιών και 

- υπάλληλοι του ΙΚΑ, κατά το στάδιο της συμπλήρωσης 
της Δήλωσης Εργατικού Ατυχήματος, καθώς και της συ¬ 
γκέντρωσης και αποστολής των συμπληρωμένων δηλώ¬ 
σεων στις κατά τόπους Υπηρεσίες Στατιστικής των Νομών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1998 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΠΑΠΑΪΩΑΝΝΟΥ 
-♦- 

Αριθ. 2021995/2220/0022 (3) 

Τροποποίηση της αριθμ. 2045820/7276/0022/97 κοινής α¬ 
πόφασης Υπουργών Οικονομικών και Εθνικής 
Παιδείας και Θρησκευμάτων (ΦΕΚ 538 Β/97). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1351/1983 «Εισαγωγή σπουδα¬ 
στών στην τριτοβάθμια εκπαίδευση και άλλες διατάξεις» 
(ΦΕΚ56/Α'). 

2. Τις διατάξεις του Ν. 1771 /1988 «Τροποποίηση και συ¬ 
μπλήρωση του συστήματος κ.λπ.» (ΦΕΚ71/Α - ). 

3. Το άρθρο 20 του Ν. 2009/1992 «Εθνικό σύστημα ε- 
παγγ/κής εκπαίδευσης και κατάρτισης και άλλες 
διατάξεις» (ΦΕΚ 18/Α). 

4. Το Π.Δ. 197/1993 «Εισαγωγή σπουδαστών στο πρώτο 
έτος σπουδώντωνσχολώνήτμημάτωντηςπαραγρ. 1 του 
άρθρου 1 του Ν. 1351/83 με το σύστημα των Γενικών 
Εξετάσεων, διενέργεια γενικών εξετάσεων, ορισμός βα¬ 
σικών μαθημάτων» (ΦΕΚ 71 /Α). 

5. Το Π.Δ. 100/1996 «Γενικές εξετάσεις ειδικών 
μαθημάτων» (ΦΕΚ 78/Α'). 

6. Το Π.Δ. 221/1990 «Επιλογή υποψηφίων ειδικών κατη¬ 
γοριών για εισαγωγή στο πρώτο έτος σπουδώντης τριτο¬ 
βάθμιας εκπαίδευσης» (ΦΕΚ82/Α'). 

7. Το Π.Δ. 43/1996 «Καθορισμός τρόπου εισαγωγής στα 
ΤΕΙ στην ΑΣΕΤΕΜ της ΣΕΛΕΤΕ και στις Ανώτερες Σχολές 
Τουριστικών Επαγγελμάτων, αποφοίτων από Τμήματα 
Ειδικότητας Τεχνικών - Επαγγελματικών και Ναυτικών 
Λυκείων, ημερησίων και εσπερινών» (ΦΕΚ 71/Α'). 

8. Τιςδιατάξειςτου Ν. 2470/1997 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
διατάξεις» (ΦΕΚ 40/Α'), όπως συμπληρώθηκαν με τις δια- 
τάξειςτου άρθρου 7του Ν. 2517/97 (ΦΕΚ 160/Α'). 

9. Την παράγραφο 5 του άρθρου 93 του Ν. 1566/85 
(ΦΕΚ 167/τ.Α/30.9.95). 

10. Την παραγρ. 3 του άρθρου 22 του Ν. 1400/1983 
«Τροποποίηση και συμπλήρωση υπαλληλικών διατά¬ 
ξεων» (ΦΕΚ 156/Α'). 


11. Το γεγονός ότι από την απόφαση αι/τή προκαλείται 
δαπάνη σε βάρος του κρατικού προϋπολογισμού ύψους 
1.060.000 δρχ. για το τρέχον οικονομικό έτος και για κα¬ 
θένα από τα επόμενα πέντε (5) οικον. έτη η οποία θα κα¬ 
λυφθεί από τις εγγεγραμμένες πιστώσεις του ΚΑΕ 0515 
του ειδικού φορέα 19 -170 του ΥΠΕΠΘ. 

12. Την αριθμ, 1107147/1239/0006/4,10.96 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Τροποποιούμεκαισυμπληρώνουμετοκεφ. 1 «ΓΕΝΙΚΕΣ 
ΕΞΕΤΑΣΕΙΣ ΚΑΙ ΔΙΑΔΙΚΑΣΙΕΣ ΕΠΙΛΟΓΗΣ ΣΠΟΥΔΑΣΤΩΝ 
ΣΤΗΝ ΤΡΙΤΟΒΑΘΜΙΑ ΕΚΠΑΙΔΕΥΣΗ» της αριθμ. 
2045820/7276/0022/2.7.97 (ΦΕΚ 538/Β/97) κοινής 
Υπουργικής απόφασης, ως ακολούθως: 

1. Τα εδάφια α' και β' της παραγράφου 11 «Επιτροπή ε¬ 
πιλογής Αθλητών» (άρθρο30 Π.Δ. 197/1993, ΦΕΚ71/Α") α¬ 
ντικαθίστανται ως ακολούθως: 

α. Πρόεδρος, μέλος, γραμματέας Δραχ. 130.000 

β. Βοηθ. Γραμματέα Δραχ. 110.000 

2. Τα εδάφια α, β, γ, δ και στ της παραγράφου 13 
«Κεντρική Επιτροπή Ειδικών Μαθημάτων» (άρθρο 6 
Π.Δ, 100/1996, ΦΕΚ 78/Α') αντικαθίστανται ως ακολού¬ 


θως: 

α. Πρόεδρος Δραχ. 280.000 

β. Αντιπρόεδρος Δραχ. 220.000 

γ. Μέλη, Γραμματέας, Εισηγητές Δραχ. 180.000 

δ. Βοηθ. Γραμματέα Δραχ. 160.000 

στ. Υπάλληλοιτου ΥΠΕΠΘ για την 
υποβοήθηση του έργου της επιτροπής Δραχ. 120.000 

Η ισχύς της απόφασης αυτής αρχίζει από τις Γενικές 
Εξετάσεις του έτους 1998 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Απριλίου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙ ΣΤ ΟΔΟ ΥΛΑΚΗ Σ ΓΕΡΑΣΙΜΟΣ ΑΡΣΕΝΗΣ 

-♦- 

Αριθ. 52/2954 (4} 

Πραγματοποίηση β' φάσης Ταχύρρυθμων Υποχρεωτικών 
Επιμορφωτικών Προγραμμάτων που αφορούν την υ¬ 
ποδοχή και την υποστήριξη εκπαιδευτικών αλλαγών 
και απευθύνονται στους εκπαιδευτικούς της Δ^μιας 
Εκπ/σης που υπηρετούν. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του 
Ν.1566/1985, του άρθρου 12 του Ν. 1824/1988, του άρ¬ 
θρου 17 του Ν.2009/1992, του άρθρου 22, παρ.3 του 
Ν.2362/1995 και του άρθρου 4 του Π.Δ. 250/1992 (ΦΕΚ 
138Α). 

2. Την αρ. 1107147/1239/006Α (ΦΕΚ 922/τ.Β/7.10.96) α¬ 
πόφαση του Πρωθυπουργού και του Υπουργού Οικονομι¬ 
κών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Τηναρ. Στ5/33/9.10.96 (ΦΕΚ937τ.Β/14.10.96) απόφα¬ 
ση του Πρωθυπουργού καιτου Υπουργού Εθνικής Παιδείας 

και Θρησκευμάτων «Περί αναθέσεως αρμοδιοτήτων στον 
Υφυπουργό Εθνικής Παιδείας και Θρησκευμάτων». 

4. Τηναριθμ. 7/1996 Πράξη του Παιδαγωγικού Ινστιτού¬ 
του. 

5. Το εγκεκριμένο από 20.9.96 Τεχνικό Δελτίο Ενέργειας 
1.3α «Επιμόρφωση Εκπαιδευτικών», που εντάσσεται στο 
Επιχειρησιακό Πρόγραμμα Εκπαίδευσης και Αρχικής 
Επαγγελματικής Κατάρτισης (Ε.Π.Ε.Α.Ε.Κ.),απότο οποίο 
θα χρηματοδοτηθούν. 

β.Το εγκεκριμένο Τεχνικό Δελτίο Έργου 1.3.α{1)1: 
«Επιμορφωτικά Προγράμματα για την υποδοχή και την υ¬ 
ποστήριξη εκπαιδευτικών αλλαγών για εκπαιδευτικούς 
που υπηρετούν» το οποίο εντάσσεται στην Ενέργεια 1.3.α 
«Επιμόρφωση Εκπαιδευτικών»του ΕΠΕΑΕΚ. 

7. Το γεγονός ότι η προκαλούμενη από την παρούσα α¬ 
πόφαση δαπάνη συνολικού ύψους «700.000.000» δραχ¬ 
μών καλύπτεται από τις πιστώσεις του Π.Δ.Ε. 1998 (ΣΑΕ 
045/2), έργο 9645508 - «Επιμόρφωση Εκπαιδευτικών 
1.3α» και χρηματοδοτείται κατά 75% από Κοινοτική 
Συμμετοχή, αποφασίζουμε: 

1. Την πραγματοποίηση της β' φάσης των Ταχύρ¬ 
ρυθμων Υποχρεωτικών Επιμορφωτικών Προγραμμάτων 
για τους εκπ/κούς ΠΕ2, ΠΕ3, ΠΕ4 οι οποίοι διδάσκουν 
στην Α' Λυκείου των δημοσίων και ιδιωτικών σχολείων, α¬ 
νεξάρτητα αν είναι μόνιμοι ή αναπληρωτές, εντός του ω¬ 
ραρίου εργασίας τους. Τα συγκεκριμένα προγράμματα έ¬ 
χουν προσδιορισμένα θεματικά πεδία και αποσκοπούν 
στο να διευκολύνουν την υποδοχή, τη στήριξη και την 
προώθηση των επιχειρούμενών δομικών εκπ/κών αλλα¬ 
γών «αιχμής» αναφορικά με τη βελτίωση των διδακτικών 
προσεγγίσεων και την εφαρμογή σύγχρονων μεθόδων α¬ 
ξιολόγησης των μαθητών. Ειδικότερα, με την υλοποίηση 
της β' φάσης των Ταχύρρυθμων Υποχρεωτικών Επιμορ¬ 
φωτικών Προγραμμάτων θα επιδιωχθεί να διαπιστωθεί ο 
ρυθμός διάδοσης των εκπαιδευτικών αλλαγών, να κατα¬ 
γράφουν τυχόν προβλήματα και να ανταλλαγούν από¬ 
ψεις. 

2. Τη φροντίδα υλοποίησης των Ταχύρρυθμων Υποχρε¬ 
ωτικών Επιμορφωτικών Προγραμμάτων έχουν τα 
Περιφερειακά Επιμορφωτικά Κέντρα (ΠΕΚ) όλης της χώ¬ 
ρας. Τα ΠΕΚ πραγματοποιούν τα Ταχύρρυθμα Υποχρε¬ 
ωτικά Επιμορφωτικά Προγράμματα στην έδρα τους και έ¬ 
χουν τη δυνατότητα να τα εξακτινώσουν στις έδρες των 
νομών και σε άλλες πόλεις της περιφέρειάς τους. 

3. Την πραγματοποίηση των Ταχύρρυθμων Υποχρεω¬ 
τικών Επιμορφωτικών Προγραμμάτων σε δύο στάδια, ό¬ 
πως ορίζεται και στο εγκεκριμένο Τεχνικό Δελτίο Εργου 
1.3α (1). 1. 

I) Το πρώτο στάδιο περιλαμβάνει την επιμόρφωση των 
πολλαπλασιαστών. Ο Υπεύθυνος της Ενέργειας 1.3° 
«Επιμόρφωση εκπαιδευτικών - και ο υπεύθυνος του 
Υποέργου 1.3α(1).1 συγκροτούν τις επιμορφωτικές ομά¬ 
δες για την επιμόρφωση των πολλαπλασιαστών, 

Οι επιμορφωτικές αυτές ομάδες συγκροτούνται από 
τους συντάκτες των οδηγιών για τις σύγχρονες μεθόδους 
διδασκαλίας και τα νέα συστήματα αξιολόγησης, συγ¬ 
γραφείς των σχολικών βιβλίων κ.α. 

Ως πολλαπλασιαστές καλούνται οι Σχολικοί Σύμβουλοι, 
μέλη των ομάδων συγγραφής των σχολικών βιβλίων - πα¬ 
ραγωγής διδακτικού υλικού και σύνταξης των αναλυτικών 
προγραμμάτων, εκπαιδευτικοί κάτοχοι μεταπτυχιακών 
τίτλων σπουδών στο αντικείμενο, με εξειδικευμένες γνώ¬ 
σεις και εμπειρία. 


Τ ο πρόγραμμα επιμόρφωσης των πολλαπλασιαστών να 
πραγματοποιηθεί στις 26 Φεβρουάριου 1998 και να έχει 
διάρκεια 6 ώρες. 

11} Το δεύτερο στάδιο το οποίο αφορά στην επιμόρφω¬ 
ση των εκπαιδευτικών της τάξης να διαρκεί 2 ημέρες (συ¬ 
νολικά 12διδακτικέςώρες-6διδακτικές ώρες/ημέρα) και 
να πραγματοποιηθεί ανάλογα με το πρόγραμμα που θα 
καταρτίσει το κάθε ΠΕΚ λαμβάνοντας υπόψη τις ιδιαιτε¬ 
ρότητες του κάθε νομού που ανήκει στην περιφέρειάτου 
στο χρονικό διάστημα από 3-31 Μαρτίου 1998. 

Οι ΠροϊστάμενοιτωνΔ/νσεωνΔ/θμιας Εκπ/σης συντάσ¬ 
σουν τις καταστάσεις με τα ονοματεπώνυμα των εκπαι¬ 
δευτικών ΠΕ2, ΠΕ3. ΠΕ4που διδάσκουν στην Α’ Λυκείου 
(των δημοσίων και ιδιωτικών σχολείων) και υποχρεούνται 
να παρακολουθήσουν τα επιμορφωτικά προγράμματα. 
Τις καταστάσεις αυτέςτις διαβιβάζουν στο ΠΕΚ της περι- 
φέρειάς τους έτσι ώστετα ΠΕΚ να συγκροτήσουντα τμή¬ 
ματα των επιμορφουμένων ανά ειδικότητα, να εξασφαλί¬ 
σουν τους απαραίτητους χώρους, να φροντίσουν για την 
παραγωγή διδακτικού υλικού, να καταρτίσουν το ωρολό¬ 
γιο πρόγραμμα κ.α. 

Τα προγράμματα επιμόρφωσης των εκπαιδευτικών να 
πραγματοποιούνται εντός σχολικού ωραρίου σε ομάδες 
30 ατόμων και να εκτελούνται από έναν ή και περισσότε- 
ρουςπολλαπλασιαοτές. Σε ειδικές περιπτώσεις (παραμε¬ 
θόριες και νησιωτικές περιοχές όπου επικρατούν ιδιαίτε¬ 
ρες συνθήκες) μπορούν να λειτουργήσουν τμήματα με μι¬ 
κρότερο αριθμό εκπαιδευτικών ενών εξίσου δυνατή είναι 
και η διεύρυνση τωντμημάτων όταν οι εκπαιδευτικοί είναι 
λίγο περισσότεροι από 30. Στους εκπαιδευτικούς που πα¬ 
ρακολούθησαν τα επιμορφωτικά προγράμματα χορηγεί¬ 
ται βεβαίωση. 

4. Το μέσο ωριαίο κόστος ενός προγράμματος υποδο¬ 
χής εκπαιδευτικών αλλαγών για μεντο Α' στάδιο {επιμόρ¬ 
φωση επιμορφωτών/πολλαπλασιαστών) και σύμφωνα με 
το Τεχνικό Δελτίο Εργου 1.3α(1) 1 ανέρχεται στο ποσό των 
7.667 δρχ. ενώ για το Β' στάδιο (επιμόρφωση εκπαιδευτι¬ 
κών) ανέρχεται στο ποσό των 2.000 δρχ. Το πραγματικό 
κόστος εφαρμογής ενός προγράμματος είναι συνάρτηση 
της φάσης (επιμόρφωση πολλαπλασιαστών / επιμόρφω¬ 
ση εκπ/κών) του αριθμούτων επιμορφουμένων, των διδα¬ 
κτικών ωρών, του διδακτικού υλικού, των εξόδων μετακί¬ 
νησης των επιμορφουμένων, των οδοιπορικών και των ε¬ 
κτός έδρας των επιμορφωτών. 

5. Επιλέξιμες δαπάνες για την εφαρμογή των Ταχύρ¬ 
ρυθμων Υποχρεωτικών Επιμορφωτικών Προγραμμάτων 
να θεωρούνται οι ακόλουθες: 

Α' Φάση 

α) Αμοιβή επιμορφωτών κατά διδακτική ώρα, οδοιπορι¬ 
κά και εκτός έδρας αυτών. 

β) Έξοδα μετακίνησης (μετά συνήθη συγκοινωνιακά μέ¬ 
σα) διαμονής και διατροφής των επιμορφούμενων πολ¬ 
λαπλασιαστών. 

γ) Διδακτικό υλικό (εκτύπωση, φωτοτυπίες, σημειώ¬ 
σεις). 

δ) Αμοιβή αξιολογητών, συντονιστή, φροντιστή. 

ε) Αναλώσιμα και λοιπές λειτουργικές δαπάνες (θέρ¬ 
μανση, καθαριότητα, φωτισμός κ.α.) 

Β' Φάση 

α) Αμοιβή επιμορφωτών κατά διδακτική ώρα, οδοιπορι¬ 
κά και εκτός έδρας αυτών. 

βΐ Έξοδα μετακίνησης επιμορφούμενων εκπ/κών. 

γ) Έξοδα διαμονής και διατροφής των επιμορφουμέ- 

νων στις εξαιρετικές εκείνες περιπτώσεις όπου οι ιδιαίτε¬ 
ρες συνθήκες το απαιτούν (νησιωτικές, παραμεθόριες, α¬ 
πομακρυσμένες περιοχές νομών με μικρό αριθμό επιμορ- 
φούμιενωνεκπ/κών). Οι δαπάνες για τη διαμονή καιτη δια¬ 
τροφή των επιμορφούμενων δε μπορούν να υπερβαίνουν 
τα ισχύοντα με το Ν.2346/1995 και αποδεικνύονται μετά 
σχετικά παραστατικά. 

δ) Διδακτικό υλικό. 

ε) Αναλώσιμα και λοιπές λειτουργικές δαπάνες. 

6. Το συνολικό διαχειριστικό απολογισμό να αναλαμβά¬ 
νουν τα ΠΕΚ. Τα ΠΕΚ διενεργούν τις δαπάνες σύμφωνα 
με το Τεχνικό Δελτίο Εργου 1.3α.(1).1 ενώ προχωρούν ό¬ 
ταν κρίνεται αναγκαίο, σε «εσωτερικές» μετακινήσεις δα¬ 
πανών από πρόγραμμα σε πρόγραμμα, από μια κατηγο¬ 
ρία δαπάνης σε άλλη στο πλαίσιο του συνολικού αριθμού 
προγραμμάτων που αναλαμβάνουν να υλοποιήσουν. 

Ειδικά για την υλοποίηση του α σταδίου (επιμόρφωση 
των πολλαπλασιαστών / επιμορφωτών) οι επιλέξιμες δα¬ 
πάνες θα ανατεθούν για το διαχειριστικό απολογισμό στο 
2" ΠΕΚ Αθήνας με ευθύνη του οποίου θα συγκεντρωθούν 
τα παραστατικά των εξόδων μετακίνησης, διαμονής, δια¬ 
τροφής των επιμορφουμένων, αμοιβής οδοιπορικών και 
εκτός έδρας των επιμορφωτών. Το 2° ΠΕΚ Αθήνας θα υ¬ 
ποβάλει ονομαστική απολογιστική κατάσταση στο Υ- 
ΠΕΠΘ (Δ/νση ΚΠΣ για τον ειδικό λογαριασμό) προκειμέ- 
νου να καταβληθεί στον κάθε δικαιούχο το ποσό των εξό¬ 
δων του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1998 
οι υφυπουργοί 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

-♦- 

Αριθ. Γ2/2953 (5) 

Πραγματοποίηση σεμιναρίων ενημέρωσης και εργασίας 

των εκπαιδευτικών με θέμα την αναβάθμιση του 

Λυκείου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις των άρθρων 24, 28 και 29 του Ν. 
1566/1985, του άρθρου 12του Ν. 1824/1988, του άρθρου 
17 του Ν. 2009/1992, του άρθρου 22. παρ. 3 του Ν. 
2362/1995 και του άρθρου 4 του Π.Δ. 250/1992 (ΦΕΚ 
138Α). 

2. Την αρ. 1107147/1239/006Α (ΦΕΚ 922/τ.Β/7.10.96) α¬ 
πόφαση του Πρωθυπουργού και του Υπουργού 
Οικονομικών «Περί αναθέσεως αρμοδιοτήτων στους 
Υφυπουργούς Οικονομικών». 

3. Τηναρ. Στ5/33/9.10.96 (ΦΕΚ 937/τ.Β/14.10.96) αποφα- 
σητου Πρωθυπουργού καιτου Υπουργού Εθνικής Παιδείας 
και Θρησκευμάτων «Περί αναθέσεως αρμοδιοτήτων στον 
Υφυπουργό Εθνικής Παιδείας και Θρησκευμάτων». 

4. Το εγκεκριμένο Τεχνικό Δελτίο Ενέργειας 1.2.γ. 
«Αναβάθμιση της Λυκειακής Βαθμίδας» που εντάσσεται 
στο Επιχειρησιακό Πρόγραμμα Εκπαίδευσης και 
Αρρχικής Επαγγελματικής Κατάρτισης (Ε.Π.Ε.Α.Ε.Κ.), α¬ 
πό το οποίο θα χρηματοδοτηθούν. 


5. Το εγκεκριμένο Τεχνικό Δελτίο έργου 1.2.γ.1: 
«Σεμινάρια ενημέρωσης και εργασίας των εκπαιδευτικών 
με θέμα την αναβάθμιση του Λυκείου», το οποίο εντάσσε¬ 
ται στην Ενέργεια 1.2.γ. «Αναβάθμιση της Λυκειακής 
Βαθμίδας». 

6. Την αρ. Η/3273/27-4-94 Κοινή Απόφαση των 
Υπουργών Οικονομικών, Εθνικής Παιδείας και Θρησκευ¬ 
μάτων και Ενέργειας και Τεχνολογίας για «Σύσταση 
Ειδικού Λογαριασμού στο Παιδαγωγικό Ινστιτούτο», ό¬ 
πως αυτή τροποποιήθηκε με την σρ. 2880/18.9.96 Κοινή 
Απόφαση των Υπουργών Οικονομικών και Εθνικής 
Παιδείας και Θρησκευμάτων. 

7. Την αρ. Κ.Α. 3196/25.11.97 Κοινή Υπουργική 
Απόφαση για : Χρηματοδότηση του Παιδαγωγικού 
Ινστιτούτου για τη διαχείριση του Έργου; «Σεμινάρια ενη¬ 
μέρωσης και εργασίας των εκπαιδευτικών με θέμα την α¬ 
ναβάθμιση του Λυκείου» της Ενέργειας 1.2.γ. 
«Αναβάθμιση της Λυκειακής Βαθμίδας». 

8. Το γεγονός ότι η προκαλούμενη από την παρούσα α¬ 
πόφαση δαπάνη συνολικού ύψους «500,000.000» δρχ. κα¬ 
λύπτεται από τις πιστώσεις του Π.Δ.Ε. (ΣΑΕ 45/2) του 
Έργου 9745507, του Β' Κ.Π.Σ., μέσω του Ειδικού 
Λογαριασμού του Παιδαγωγικού Ινστιτούτου και χρημα¬ 
τοδοτείται κατά 75 % από Κοινοτική Συμμετοχή, αποφα¬ 
σίζουμε; 

1. Την πραγματοποίηση επιμορφωτικών προγραμμά¬ 
των σχετικών με τη φιλοσοφία, τους στόχους και τις διδα¬ 
κτικές και παιδαγωγικές καινοτομίες του Ενιαίου Λυκείου 
με σκοπό την ενημέρωση των εκπαιδευτικών του Λυκείου 
για τους νεωτερισμούς του Ενιαίο υ Λυκείου, την ευαισθη- 
τοποίησή τους και τη συμμετοχή τους στην επιτυχή ε¬ 
φαρμογή του. 

2, Την πραγματοποίηση των επιμορφωτικών προγραμ¬ 
μάτων σε δύο φάσεις, όπως αυτές περιγράφονται στο τε¬ 
χνικό δελτίο Έργου 1 της Ενέργειας 1,2.γ. 

Α Κατά την 1 η φάση: 

Καλούνται για επιμόρφωση οι πολλαπλασιαστές. Ως 
πολλαπλασιαστές ορίζονται οι: Προϊστάμενοι 
Διευθύνσεων και Γραφείων Δ.Ε., Γραφείων Τ.Ε.Ε. και οι 
Σχολικοί Σύμβουλοι Δ.Ε. όλωντων ειδικοτήτων. 

• Τα επιμορφωτικά προγράμματα για τους πολλαπλα¬ 
σιαστές πραγματοποιούνται; 

I) Στην Αθήνα στις 26 και 27 Ιανουάριου 1998 για τους 
Προϊσταμένους Δ/νσεων και Γραφείων Δ.Ε., Γραφείων 
Τ.Ε.Ε. και τους Σχολικούς Συμβούλους Δ.Ε. όλωντων ει- 
δικοτήτωντηςΣτερεός Ελλάδας, της Πελοποννήσου,της 
Ηπείρου, της Κρήτης, των Κυκλάδων, των νησιών του 
Ανατ. Αιγαίου, της Δωδεκανήσου και των Ιονίων Νήσων. 

II) Στη Λετττοκαρυά Πιερίας στις 9 και 10 Μαρτίου 1998 
για τους Προϊσταμένους Δ/νσεων και Γραφείων Τ.Ε.Ε. και 
τους Σχολικούς Συμβούλους Δ.Ε. όλωντων ειδικοτήτων 
της Θεσσαλίας, της Ανατολικής Μακεδονίας, της 
Κεντρικής Μακεδονίας, της Δυτικής Μακεδονίας και 
Θράκης. 

• Τα προγράμματα είναι διήμερα, διάρκειας 12 διδακτι¬ 
κών ωρών και πραγματοποιούνται εντός ωραρίου εργα¬ 
σίας των επιμορφουμένων και επό 3 ώρες το απόγευμα ε¬ 
κτός ωραρίου εργασίας σε τμήματα των 25 - 30 ατόμων. 

• Στους επιμορφουμένους πολλαπλασιαστές χορηγεί¬ 
ται βεβαίωση παρακολούθησης και επιμορφωτικό υλικό. 

Β) Κατά τη 2 : φάση: 

• Καλούνται για επιμόρφωση οι Διευθυντές και οι καθη¬ 
γητές όλων των ειδικοτήτων μόνιμοι και αναπληρωτές οι 

οποίοι διδάσκουν κατά το σχολικό έτος 1997 - 98 στην Α' 
Λυκείου όλων των τύπων των Λυκείων της χώρας. 

• Οι Προϊστάμενοι των Δ/νσεων Δ/θμιας Εκπ/σης ή και 
οι Προϊστάμενοι Γραφείων Δ.Ε. πάντα υπό την εποπτεία 
του Προϊσταμένου της αντίστοιχης Δ/νσης Δ/θμιας 
Εκπ/σης, αναλαμβάνουν την ευθύνη οργάνωσης και εκτέ¬ 
λεσης των επιμορφωτικών προγραμμάτων για τους 
Δ/ντές και τους καθηγητές της Α' Λυκείου σε επίπεδο 
Νομού. Τη γενική εποπτεία των προγραμμάτων ανά την ε¬ 
πικράτεια έχει η Ομάδα Διαχείρισης του Έργου. 

• Ως επιμορφωτές στα προγράμματα αυτά λειτουρ¬ 
γούν τα μέλη της Ομάδας Διαχείρισης του Έργου, τα μέ¬ 
λη της Ομάδας Εκπόνησης του Επιμορφωτικού Υλικού 
και οι πολλαπλασιαστές. 

• Τα προγράμματα είναι διάρκειας 12 διδακτικών ωρών, 
εκτός ωραρίου διδασκαλίας, σε τμήματα των 30 ατόμων. 
Ειδικά για περιοχές με ιδιαίτερα προβλήματα (π.χ, νησιά, 
παραμεθόριες περιοχές) μπορεί ο αριθμός των επιμορ- 
φουμένων να είναι μικρότερος, αφού προηγηθεί ενημέ¬ 
ρωση και έγκριση από την Ομάδα Διαχείρισης του Έργου. 

•Τα επιμορφωτικά προγράμματα υλοποιούνται σε όλη 
τη χώρα έως τις 31 Μαίου 1998. 

3. Επιλέξιμες δαπάνες για την υλοποίηση των επιμορ¬ 
φωτικών προγραμμάτων είναι οι ακόλουθες: 

Α) Α' φάση: 

I) - Αμοιβή επιμορφωτών ανά διδακτική ώρα 

- Οδοιπορικά επιμορφωτών με τα συνήθη συγκοινωνια¬ 
κά μέσα (μόνο για τα προγράμματα της Β. Ελλάδας). 

- Διαμονή επιμορφωτών (μόνο για τα προγράμματα της 
Β. Ελλάδας) 

- Διατροφή επιμορφωτών 

II) - Αμοιβή επιμορφουμένων 1.500 δρχ. ανά ώρα για τις 
3 απογευματινές ώρες 

- Οδοιπορικά επιμορφουμένων (με τα συνήθη συγκοι¬ 
νωνιακά μέσα) 

-Διαμονή επιμορφουμένων 

- Διατροφή επιμορφουμένων 

III) - Διδακτικό υλικό (φάκελλοι, φυλλάδια, φωτοτυπίες 
κ.λπ.) 

- Διαφάνειες για επιμορφωτές 

- Μεταφορικά (συσκευασία και αποστολή υλικού του 
προγράμματος στη Β. Ελλάδα) 

IV) - Αμοιβή συντονιστή, επιμελητών-φροντιστών, αξιο- 
λογητών 

V) - Μίσθωση και εξοπλισμός χώρων 

- Λειτουργικά έξοδα 

VI) ΣΥΝΟΛΙΚΗ ΑΞΙΟΛΟΓΗΣΗ Α' ΦΑΣΗΣ 

- Αμοιβή αξιολογητών 

- Έξοδα για ενημέρωση και προβολή του έργου (ενημε¬ 
ρωτικά έντυπα κ.λπ.) 

- Μεταφορικά (συσκευασία και αποστολή υλικού στην ε¬ 
παρχία). 

β) Β'φάση: 

I) - Αμοιβή επιμορφωτών ανά διδακτική ώρα 

- Οδοιπορικά μετακινουμένων (με τα συνήθη συγκοινω¬ 
νιακά μέσα) επιμορφωτών 

- Διαμονή μετακινουμένων επιμορφωτών 

- Διατροφή μετακινουμένων επιμορφωτών 

II) - Αμοιβή επιμορφουμένων (1.500 δρχ. ανά ώρα) 

- Οδοιπορικά επιμορφουμένων 

- Διαμονή και διατροφή επιμορφουμένων σε περιοχές 
με ειδικές συνθήκες, (π.χ. νησιά, παραμεθόρια κ.λπ.) και 
για μικρό αριθμό επιμορφουμένων 


III) - Διδακτικό υλικό (φάκελλοι, ντοσιέ, φυλλάδια, ερω¬ 
τηματολόγια, δελτία αξιολόγησης, φωτοτυπίες) 

- Διαφάνειες για επιμορφωτές 

- Μεταφορικά (συσκευασία και αποστολή υλικού του 
προγράμματος) 

- Αμοιβή συντονιστή, επιμελητών-φροντιστών, αξιολο- 
γητών 

- Μίσθωση και εξοπλισμός χώρων 

-Λειτουργικά έξοδα 

IV) Επίβλεψη προγραμμάτων 

- Αμοιβή μέλους ομάδας διαχείρισης του έργου 

- Οδοιπορικά μέλους ομάδας διαχείρισης του έργου 
(μόνο για περιφερειακά προγράμματα) 

- Διαμονή και διατροφή μέλους ομάδας διαχείρισης,του 
έργου (μόνο για περιφερειακά προγράμματα). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1998 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Ν. ΧΡΙΓΓΟΔΟΥΛΑΚΗΣ I. ΑΝΘΟΠΟΥΛΟΣ 

-φ- 

Αριθ. Φ400/Ε/7190 (6) 

Τροποποίηση της Ζ/798Θ/16.5.97 αποφάσεως του 
Υπουργού Εθνικής Παιδείας και Θρησκευμάτων 
«Ανασυγκρότηση Επιτροπής Ισοτιμιών (Ε.Ι.). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου στ'της παραγράφου 3 του 
άρθρου 2 και της παραγράφου 1 του άρθρου 10 του 
Νόμου 2009/92 «Εθνικό Σύστημα Επαγγελματικής 
Εκπαίδευσης και Κατάρτισης και άλλες διατάξεις» (ΦΕΚ 
18/Α/92), όπως τροποποιήθηκε και ισχύει. 

2. Τις διατάξεις της υπ’ αριθμ. 1637/7.10.92 απόφασης 
του Υπουργού Εθνικής Παιδείας και Θρησκευμάτων 
«Σύσταση, συγκρότηση, σύνθεση, λειτουργία, αρμοδιό¬ 
τητες και λοιπά θέματα Επιτροπής Ισοτιμιών» (ΦΕΚ 
676/Β/92 ), όπως τροποποιήθηκε με την υπ’ αριθμ. 
Ε/9688/19.6.97 απόφαση ΥΠΕΠΘ (ΦΕΚ552/Β/97). 

3. Την υπ’ αριθμ. Ζ/7989/16.5.97 απόφαση του 
Υπουργού Εθνικής Παιδείας και Θρησκευμάτων ( ΦΕΚ 
423/Β/97) «Ανασυγκρότηση Επιτροπής Ισοτιμιών (Ε.Ι.)». 

4. Τη μετακίνση της αναπληρωματικής γραμματέως της 
Επιτροπής Ισοτιμιών Νίτσα Κωνσταντίνας από το Τμήμα 
Ισοτιμιών της Διεύθυνσης Επαγγελματικών Δικαιωμάτων 
και Ισοτιμιών σε άλλη οργανική μονάδα της Κ.Υ. του 
Ο.Ε.Ε.Κ., γεγονόςτο οποίο καθιστά δυσχερή την εκπλήρω¬ 
ση των συγκεκριμένων γραμματειακών καθηκόντων της. 

5. Την ανάγκη πληρέστερης γραμματειακής υποστήρι¬ 
ξης της Επιτροπής Ισοτιμιών προκειμένου να λειτουργεί 
απρόσκοπτα και να εκπληρώνει τη θεσμική της αποστολή 
που συνιστάται στην απόδοση ισοτιμιών τίτλων σπουδών 
του επιπέδου της Δευτεροβάθμιας Τεχνικής - 
Επαγγελματικής Εκπαίδευσης. 

6. Τηνυπ’αριθμ. 4/12.2.98πράξητουΔ.Σ.του Ο.Ε.Ε.Κ., 
αποφασίζουμε: 

Τροποποιούμετηνπερίπτωση Γ της υπ’ αριθμ. Ζ/7989/- 
16.5,97 απόφασης του Υπουργού Ε.Π.Θ. «Ανασυγκρό¬ 
τηση της Επιτροπής Ισοτιμιών (Ε.Ι.)» ως εξής: 

Άρθρο 1 

1. Αντικαθιστούμε την περίπτωση Γ της υπ’ αριθμ. Ζ/- 
7989/16.5.97 απόφασης του Υπουργού Ε.Π.Θ. «Ανασυ¬ 
γκρότηση της Επιτροπής Ισοτιμιών (Ε.Ι.)», ως ακολούθως: 

«Γ. Γραμματέας της Επιτροπής Ισοτιμιών ορίζεται η 
Σταμάτη Βάγια, μόνιμη διοικητική υπάλληλοςτου Ο.Ε.Ε.Κ., 
αναπληρούμενη απότην Ντιγριντάκη Δανάη, εκπαιδευτικό 
του κλάδου ΠΕ6 αποσπασμένη στην Κ.Υ. του Ο.Ε.Ε.Κ., αντί 
της Νίτσα Κωνσταντίνας που είχε ορισθεί έως σήμερα. 

Ο ορισμός, κατά τα ανωτέρω, της Ντιγριντάκη Δανάης, 
γίνεται για το υπόλοιπο χρονικό διάστη μα της θητε ίας τη ς 
Επιτροπής Ισοτιμιών». 

Άρθρο 2 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. Φ.400/Β/7201 (7) 

Επαύξηση ποσού Πάγιας Προκαταβολής στα Ι,Ε.Κ. και 
προσθήκη νέου Κ.Α.Ε. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 4,5, 11 του Ν. 2009/1992 
(ΦΕΚΙΘτ.Α). 

2. Την υπ’ αριθμ. 121/1992 απόφαση του Υπουργού 
Εθνικής Παιδείας και Θρησκευμάτων (ΦΕΚ 371 τ.Β) 
«Κανονισμός λειτουργίας του Οργανισμού 
Επαγγελματικής Εκπαίδευσης και Κατάρτισης», όπως 
τροποποιήθηκε και ισχύει. 

3. Τις διατάξεις των άρθρων 25-29 του Ν.Δ. 496/1974 
(ΦΕΚ204τ.Α). 

4. Τις διατάξεις του άρθρου 30 του Ν. 2083/1992 (ΦΕΚ 
159τ.Α). 

5. Την υπ. αριθμ. 376/1992 (ΦΕΚ 475 τ,Β) Απόφαση 
ΥΠ.Ε.Π.Θ. περί Ιδρύσεως Δημοσίων Ινστιτούτων 
Επαγγελματικής Κατάρτισης. 

6. Τις υπ. αριθμ.: Φ.1.Ε/279/1993 (ΦΕΚ 39 τ.Β), Φ.3.Ε/- 
3559/1993 (ΦΕΚ365τ.Β),Φ.1.Ε./6676/1993 (ΦΕΚ579Τ.Β). 
Φ. 1. Ε./8536/1993 (ΦΕΚ 729 τ.Β), Ε./14383/1994 (ΦΕΚ 684 
τ.Β), Ε/9689/1997 (ΦΕΚ 528 τ.Β) Κοινές Αποφάσεις 
Υπουργών Οικονομικών και ΥΠΕΠΘ περί Ιδρύσεως 
Δημοσίων Ινστιτούτων Επαγγελματικής Κατάρτισης. 

7. Τις υπ. αριθμ. Αποφάσεις ΥΠ.Ε.Π.Θ.: Φ.400/ΣΤ/- 
6512/1993 (ΦΕΚ 580 τ.Β), Φ.400/ΣΤ/8044/1993 (ΦΕΚ 720 
τ.Β), Φ.400/ΣΤ/3223/1994 (ΦΕΚ 143τ.Β), όπως τροποποι¬ 
ήθηκε, συμπληρώθηκε και ισχύει με τις υπ. αριθμ. 
Φ.400/ΣΤ/15464/1994 (ΦΕΚ 747 τ.Β) και Φ.400/ΣΤ/7200/- 
1995 (ΦΕΚ 339 τ.Β) Αποφάσεις ΥΠ.Ε.Π.Θ. και η 
Φ.400/ΣΤ/18400/1997 (ΦΕΚ 998 τ,Β) Απόφαση ΥΠ.Ε.Π.Θ. 
περί συστάσεως Πάγιας Προκαταβολής στα Ι.Ε.Κ. 

8. Τογεγονόςτης αύξησης του ποσού της ωριαίας αντι¬ 
μισθίας στους εκπαιδευτές των δημοσίων Ι.Ε.Κ., με ποσο¬ 
στιαία κατά μέσο όρο αύξηση 40% σε ανελαστική δαπάνη 
(ΦΕΚ 61 τ.Β /1998), καθώς και της εν γένει αύξησης του 
κόστους λειτουργίας αυτών, λόγωτης συνεχούς αυξανό¬ 
μενης δυναμικότητάςτους. 


9. Το γεγονός ότι με την προς έκδοση απόφαση προκα- 
λείται εφάπαξ δαπάνη σε βάρος του προϋπολογισμού 
του Νομικού Προσώπου Δημοσίου Δικαίου «Οργανισμός 
Επαγγελματικής Εκπαίδευσης και Κατάρτισης», ύψους 
2.310.000.000 δρχ. περίπου κατάτοτρέχον οικονομικό έ¬ 
τος, η οποία θα καλυφθεί από το Τακτικό Αποθεματικότου 
Νομικού Προσώπου Δημοσίου Δικαίου «Οργανισμός 
Επαγγελματικής Εκπαίδευσης και Κατάρτισης». 

10. Την υπ. αριθμ. 6/1998 επίτου θέματος Απόφαση του 
Δ,Σ. του Ο.Ε.Ε.Κ., αποφασίζουμε: 

1. Τροποποιούμε τις υπ’ αριθμ. Αποφάσεις ΥΠ,Ε.Π.Θ.: 
Φ.400/ΣΤ/6512/1993 (ΦΕΚ 580 τ.Β), Φ.400/ΣΤ/8044/1993 
(ΦΕΚ 720 τ.Β), Φ.400/ΣΤ/3223/1994 (ΦΕΚ 143 τ.Β), όπως 
τροποποιήθηκε, συμπληρώθηκε και ισχύει με τις υπ’ α- 
ριθμ. Φ.400/ΣΤ/15464/1994 (ΦΕΚ 747 τ.Β) και 
Φ.400/ΣΤ/7200/1995 (ΦΕΚ339τ.Β) Αποφάσεις ΥΠ.Ε.Π.Θ. 
και την Φ.400/ΣΤ/18400/1997 (ΦΕΚ 998 τ.Β) Απόφαση 
ΥΠ.Ε.Π.Θ. περί συστάσεως Πάγιας Προκαταβολής στα 
Ι.Ε.Κ., μόνο ως προς το μέρος που αφορά το ύψος της 
Πάγιας Προκαταβολής για καθένα από τα ιδρυθέντα 
Ι.Ε.Κ. των υπ. αριθμ.: Φ. 1.Ε/279/1993 (ΦΕΚ 39 τ.Β), 
Φ.3.Ε/3559/1993 (ΦΕΚ 365 τ.Β), Φ.1.Ε./6676/1993 (ΦΕΚ 
579 τ.Β), Φ. 1.Ε./8536/1993 (ΦΕΚ729 τ.Β), Ε./14383/1994 
(ΦΕΚ 684 τ.Β), Ε/9689/1997 (ΦΕΚ 528 τ.Β) Κοινών 
Αποφάσεων Υπουργών Οικονομικών και ΥΠΕΠΘ περί 
Ιδρύσεως Δημοσίων Ινστιτούτων Επαγγελματικής 
Κατάρτισης, και της υπ’ αριθμ. 376/1992 (ΦΕΚ 475 τ.Β) 
Απόφασης ΥΠ.Ε.Π.Θ. περί Ιδρύσεως Δημοσίων 
Ινστιτούτων Επαγγελματικής Κατάρτισης, το οποίοτο αυ¬ 
ξάνουμε για όλα τα ανωτέρω Ι.Ε.Κ κατά 30,000.000 δρχ., 
διαμορφούμενο τελικώς στο ποσό των 80.000.000 δρχ. 

2. Συμπληρώνουμε τις υπ' αριθμ. Αποφάσεις ΥΠ.Ε.Π.Θ,: 
Φ.400/ΣΤ/6512/1993 (ΦΕΚ 580 τ.Β), Φ.400/ΣΤ/8044/1993 
(ΦΕΚ720τ.Β),Φ.400/ΣΤ/3223/1994 (ΦΕΚ 143τ.Β), όπωςτρο- 
ποποιήθηκε, συμπληρώθηκε και ισχύει με τις υπ. αριθμ. 
Φ.400/ΣΤ/15464/1994 (ΦΕΚ 747τ.Β) και Φ.400/ΣΤ/7200/1995 
(ΦΕΚ 339 τ.Β) Αποφάσεις ΥΠ.Ε.Π.Θ., περί συστάσεως 
Πάγιας Προκαταβολής στα Ι.Ε.Κ., μόνο ως προς το μέρος 
που αφορά τους Κ.Α.Ε., σε βάρος των οποίων επιτρέπεται η 
διενέργεια δαπανών μέσω της Πάγιας Προκαταβολής που έ¬ 
χει συσταθεί σε καθένα από τα ιδρυθέντα Ι.Ε.Κ. των υπ’ α- 
ριθμ.: Φ.1.Ε/279/1993 (ΦΕΚ 39 τ.Β), Φ.3.Ε/3559/1993 (ΦΕΚ 
365τ.Β), Φ.1.Ε./6676/1993 (ΦΕΚ 579τ.Β), Φ.1.Ε./8536/1993 
(ΦΕΚ 729 τ.Β), Ε,/14383/1994 (ΦΕΚ 684 τ.Β) Κοινών Απο¬ 
φάσεων Υπου ργών Οικονομικών και ΥΠ Ε ΠΘ περί Ιδ ρύ σεως 
Δημοσίων Ινσπτούτων Επαγγελματικής Κατάρτισης, και της 
υπ'αριθμ. 376/1992 (ΦΕΚ 475 τ.Β) Απόφασης ΥΠ.Ε.Π.Θ. πε¬ 
ρί Ιδρύσεως Δημοσίων Ινστιτούτων Επαγγελματικής 
Κατάρτισης μετηνπροσθήκη του Κ.Α. Ε. 0719: ΛΟΙΠΕΣ ΠΛΗ¬ 
ΡΩΜΕΣ ΓΙΑ ΜΕΤΑΚΙΝΗΣΗ ΥΠΑΛΛΗΛΩΝ. 

3. Ως προς τα λοιπά ισχύουν οι υπ’ αριθμ. Αποφάσεις 
ΥΠ.Ε.Π.Θ. : Φ.400/ΣΤ/6512/1993 (ΦΕΚ 580 τ.Β), Φ.400/ΣΤ/- 
8044/1993 (ΦΕΚ 720 τ.Β), Φ.400/ΣΤ/3223/1994 (ΦΕΚ 143 
τ.Β), όπως τροποποιήθηκε, συμπληρώθηκε και ισχύει με τις 
υπ’ αριθμ. Φ.400/ΣΤ/15464/1994 (ΦΕΚ 747 τ.Β) και 
Φ.400/ΣΤ/7200/1995 (ΦΕΚ339τ.Β) ΑποφάσειςΥΠ.Ε.Π.Θ. και 
η Φ.400/ΣΤ/18400/1997 (ΦΕΚ 998 τ.Β) Απόφαση ΥΠ.Ε.Π.Θ. 
περί συστάσεως Πάγιας Προκαταβολής στα Ι.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


